Enzo Fernández

Ensas Cheremijasas Fernandesas (Enzo Jeremías Fernández, g. 2001 m. sausio 17 d.) – Argentinos futbolininkas, vidurio saugas.

Treniravosi Buenos Airių „River Plate“ jaunimo komandose, 2020 m. debiutavo pagrindinėje komandos sudėtyje. Paskolintas kitam Argentinos klubui „Defensa y Justicia“, su kuriuo laimėjo Pietų Amerikos taurę. Kitą sezoną grįžęs į „River Plate“ tapo svarbiu žaidėju, padėjo laimėti šalies čempionatą. 2022 m. parduotas į Lisabonos „Benfica“ už 10 mln. eurų.

Atstovavo Argentinos U-18 rinktinei, o 2022 m. rugsėjį pakviestas į nacionalinę rinktinę, o po kelių mėnesių paimtas į pasaulio futbolo čempionatą. Pasirodęs po keitimo rungtynėse su Meksika įmušė įvartį ir paskui tapo pagrindinės sudėties žaidėju. Su Argentina laimėjo auksą, ir išrinktas geriausiu čempionato jaunuoju žaidėju.

Pasiekimai 
Defensa y Justicia
 Copa Sudamericana: 2020 m.
 Recopa Sudamericana: 2021 m.
River Plate
 Argentinos Primera División: 2021 m.
Argentina
 Pasaulio futbolo čempionatas: 2022 m.
Asmeniniai
 Pasaulio futbolo čempionato geriausias jaunasis žaidėjas: 2022 m.

Dalyvavimas čempionatuose 

|}

Šaltiniai 

Argentinos futbolininkai